

[Poziv za prijavu na Izbor najuzornije hrvatske seoske žene](http://uzornehrvatskeseoskezene.blogspot.com/2010/09/poziv-za-izbor-najuzornije-hrvatske.html)

* *Najuzornija hrvatska seoska žena mora biti stara između 25 i 65 godina, hrvatska državljanka, koja živi na selu, uživa ugled u svojoj sredini, ima lijepo uređeno kućanstvo i poljoprivredno gospodarstvo, proizvodi poljoprivredne proizvode i/ili rukotvorine i/ili stvara umjetnička djela. U svojoj sredini žena je poznati borac za razvitak i napredak društvenog, kulturnog i gospodarskog života žene, obitelji i zajednice, a koja do sada nije sudjelovala na natjecanju za Izbor najuzornije hrvatske seoske žene.

Tim projektom želimo pripomoći promociji vrijednosti i važnosti žene na selu s ciljem afirmacije i podizanja kvalitete življenja na hrvatskom selu, očuvanju obitelji i kulturne baštine, ali i sudjelovanjem u obilježavanju Svjetskog dana seoske žene koji se obilježava svake godine 15.listopada diljem svijeta.

Skrenuti će se medijska pažnja na ženine uspješne aktivnosti koje do sada nisu bile odgovarajuće promovirane, vrednovane i nagrađivane, osobito u seoskim sredinama.

Ovogodišnji izbor održati će se 15. listopada u Grabarju (grad Kutjevo), Požeško-slavonska županija , a prijave se primaju do 31.svibnja 2016. godine. Prijava mora sadržavati ime, prezime, adresu i broj telefona, datum i godinu rođenja, bračno stanje, zanimanje te kratak životopis. Prijave slati poštom na adresu svoje županije ukoliko su objavili natječaj, a ako nisu, onda na adresu: Dragica Vučković(predsjednica udruge), Frankopanska 138, 35 250 Oriovac ili elektroničkom poštom na vuckovic.dragica@gmail.com.
 Sve dodatne informacije mogu se dobiti na broju telefona 035/431 723, mob: 098/930 60 55*

*Predsjednica:Dragica Vučković*